Neuchâtelské jazero

Neuchâtelské jazero (, ) je jazero v západnom Švajčiarsku na juhovýchodnom úpätí Švajčiarskej Jury. 

Leží prevažne na území kantónu Neuchâtel, ten sa oň ale delí aj s kantónmi Fribourg, Vaud a Bern. Je to najväčšie jazero, ktoré leží celé vo Švajčiarskuväčšie Ženevské jazero leží čiastočne vo Francúzsku a Bodamské jazero v Nemecku a Rakúsku a 59. najväčšie jazero v Európe. Má rozlohu  a je 38,3 km dlhé (zo severovýchodu na juhozápad) a maximálne  široké. Dosahuje maximálnu hĺbku 152 m a jeho objem vody je 14 km³. Rozloha povodia je  a nadmorská výška 

Neuchâtelské jazero bolo domovom dnes vyhynutého druhu Salvelinus neocomensis, ktorého prítomnosť vo vodách jazera bola naposledy zaznamenaná v roku 1904.

 Opis 
Západné brehy sú hornaté a príkre, zatiaľ čo východné sú mierne sklonené. Jazero zamŕza iba výnimočne, počas najstudenších zím.

Jediným odtokom z jazera je  dlhý Canal de la Thielle/Zihlkanal, ktorý vteká do neďalekého Bielskeho jazera a ďalej do rieky Aare (povodie Rýnu). Hlavnými prítokmi jazera sú rieky La Thielle, La Mentue, L’Areuse a kanál Canal de la Broye z Murtensee.

Na jazere je rozvinutá miestna lodná doprava.

Na severnom brehu leží mesto Neuchâtel. Na západnom pobreží ležia mestá Yverdon-les-Bains a Grandson. Na južnom brehu leží mesto Estavayer-le-Lac.

 Referencie 

 Pozri aj 
 Zoznam najväčších jazier vo Švajčiarsku

 Iné projekty 

 Zdroj 

Kategória:Jazerá vo Švajčiarsku
Kategória:Geografia kantónu Bern
Kategória:Geografia kantónu Fribourg
Kategória:Geografia kantónu Neuchâtel
Kategória:Geografia kantónu Vaud